สนามกีฬารามอน ซันเชซ ปิซฆวน

สนามกีฬารามอน ซันเชซ ปิซฆวน (สเปน: Estadio Ramón Sánchez Pizjuán) เป็นสนามฟุตบอลแห่งหนึ่งตั้งอยู่ในเมืองเซบิยา แคว้นอันดาลูซิอา ประเทศสเปน ปัจจุบันเป็นสนามเหย้าของสโมสรฟุตบอลเซบิยาในลาลิกา มีความจุ 42,714 ที่นั่ง โดยมีขนาดความจุมากเป็นลำดับที่ 9 ของประเทศสเปน และมากเป็นลำดับที่สามของแคว้นอันดาลูซิอา โดยเป็นรองเพียงแค่ ลาการ์ตูฆา และ เบนิโต บิยามาริน ตามลำดับเท่านั้น สนามแห่งนี้เคยใช้ในการแข่งขันนัดชิงชนะเลิศ ยูโรเปียนคัพ 1986 ระหว่าง สเตอัวบูคาเรสต์ กับ บาร์เซโลนา และยังเป็นหนึ่งในสนาม 17 สนามที่ใช้แข่งขันฟุตบอลโลก 1982 ที่สเปนเป็นเจ้าภาพ โดยแข่งขันทั้งสิ้น 2 นัด ในรอบแรก และรอบรองชนะเลิศ ระหว่างเยอรมนีตะวันตก กับฝรั่งเศส ยังใช้เป็นสนามแข่งขันยูฟ่ายูโรปาลีก รอบชิงชนะเลิศ ในปี ค.ศ. 2022 นอกจากนี้ ยังใช้เป็นสนามเหย้าของฟุตบอลทีมชาติสเปนในบางครั้งอีกด้วย โดยทีมชาติสเปนไม่เคยลงเล่นที่นี่แล้วแพ้แม้แต่นัดเดียว ฟุตบอลโลก 1982 สนามแห่งนี้เป็นหนึ่งในสนามแข่งขัน ฟุตบอลโลก 1982 ในนัดดังกล่าวนี้ อ้างอิง แหล่งข้อมูลอื่น The Stadium Guide Virtual Tour. Estadios de España เก็บถาวร 2017-05-09 ที่ เวย์แบ็กแมชชีน (ในภาษาอังกฤษ)